કદાચ આપણને થાય: ચીનના ઉદયને દાબવાના વોશિંગ્ટનના પ્રયત્નોમાં ભારતે શું કામ સહભાગી થવું જોઈએ? ચાઈનાની આર્થિક વૃદ્ધિ તેની લશ્કરી અને ભૌગોલિક-રાજનૈતિક તાકાતની તોલે આવી શકે નહિ. યુ.એસ. નિઃશંકપણે, એશિયા-પેસિફિક પ્રદેશમાં હજુ પણ અગ્રણી સત્તા છે. ખરેખર તો આખા વિશ્વમાં તેના સમોવડી સત્તા કોઈ નથી! તેના સંરક્ષણ બજેટ, તેના લશ્કરો, તેની અણુ ક્ષમતાઓ અથવા તેના વિદેશી લશ્કરી થાણાંની ભવ્યતાની દ્રષ્ટિએ કોઈ દેશ તેની તોલે આવી શકે નહીં. તેમ છતાં, ચીનના આર્થિક ઉદયે, અને એની સાથે, બેઇજિંગ દ્વારા પાડવામાં આવેલ ભૂરાજકીય પ્રભાવે, એશિયા-પેસિફિકમાં યુ.એસ.ના વર્ચસ્વને અમુક હદે પડકાર જરૂર આપ્યો છે. જોકે, એનાથી યુ.એસ.ની સલામતીને કોઈ ખતરો થઈ શકે નહિ.